ಶುಕ್ರ ಕವಚಮ್

ಧ್ಯಾನಮ್
ಮೃಣಾಲಕುನ್ದೇನ್ದುಪಯೋಜಸುಪ್ರಭಂ
ಪೀತಾಮ್ಬರಂ ಪ್ರಸೃತಮಕ್ಷಮಾಲಿನಮ್ |
ಸಮಸ್ತಶಾಸ್ತ್ರಾರ್ಥವಿಧಿಂ ಮಹಾನ್ತಂ
ಧ್ಯಾಯೇತ್ಕವಿಂ ವಾಞ್ಛಿತಮರ್ಥಸಿದ್ಧಯೇ || ೧ ||

ಅಥ ಶುಕ್ರಕವಚಮ್
ಶಿರೋ ಮೇ ಭಾರ್ಗವಃ ಪಾತು ಭಾಲಂ ಪಾತು ಗ್ರಹಾಧಿಪಃ |
ನೇತ್ರೇ ದೈತ್ಯಗುರುಃ ಪಾತು ಶ್ರೋತ್ರೇ ಮೇ ಚನ್ದನದ್ಯುತಿಃ || ೨ ||

ಪಾತು ಮೇ ನಾಸಿಕಾಂ ಕಾವ್ಯೋ ವದನಂ ದೈತ್ಯವನ್ದಿತಃ |
ವಚನಂ ಚೋಶನಾಃ ಪಾತು ಕಣ್ಠಂ ಶ್ರೀಕಣ್ಠಭಕ್ತಿಮಾನ್ || ೩ ||

ಭುಜೌ ತೇಜೋನಿಧಿಃ ಪಾತು ಕುಕ್ಷಿಂ ಪಾತು ಮನೋವ್ರಜಃ |
ನಾಭಿಂ ಭೃಗುಸುತಃ ಪಾತು ಮಧ್ಯಂ ಪಾತು ಮಹೀಪ್ರಿಯಃ || ೪ ||

ಕಟಿಂ ಮೇ ಪಾತು ವಿಶ್ವಾತ್ಮಾ ಉರೂ ಮೇ ಸುರಪೂಜಿತಃ |
ಜಾನುಂ ಜಾಡ್ಯಹರಃ ಪಾತು ಜಙ್ಘೇ ಙ್ಞಾನವತಾಂ ವರಃ || ೫ ||

ಗುಲ್ಫೌ ಗುಣನಿಧಿಃ ಪಾತು ಪಾತು ಪಾದೌ ವರಾಮ್ಬರಃ |
ಸರ್ವಾಣ್ಯಙ್ಗಾನಿ ಮೇ ಪಾತು ಸ್ವರ್ಣಮಾಲಾಪರಿಷ್ಕೃತಃ || ೬ ||

ಫಲಶ್ರುತಿಃ
ಯ ಇದಂ ಕವಚಂ ದಿವ್ಯಂ ಪಠತಿ ಶ್ರದ್ಧಯಾನ್ವಿತಃ |
ನ ತಸ್ಯ ಜಾಯತೇ ಪೀಡಾ ಭಾರ್ಗವಸ್ಯ ಪ್ರಸಾದತಃ || ೭ ||

|| ಇತಿ ಶ್ರೀಬ್ರಹ್ಮಾಣ್ಡಪುರಾಣೇ ಶುಕ್ರಕವಚಂ ಸಮ್ಪೂರ್ಣಮ್ ||

Web Url: http://www.vignanam.org/veda/shukra-kavacham-shuddhakannada.html